ราคาทองโลกดีขึ้น
ราคาทองตลาดโลกปรับตัวดีขึ้น ล่าสุด แตะระดับใกล้ 1,640 เหรียญสหรัฐต่อออนซ์
27 ก.ย. 2554

ราคาทองตลาดโลกปรับตัวดีขึ้น ล่าสุด แตะระดับใกล้ 1,640 เหรียญสหรัฐต่อออนซ์ 
ราคาทองคำในตลาดโลกช่วงเช้าปรับตัวขึ้นมาใกล้ระดับ 1,640เหรียญสหรัฐต่อออนซ์ หลังจากร่วงลงต่อเนื่อง การปรับการกู้ยืมเงินมาซื้อทองคำเริ่มบังคับใช้เมื่อวาน ทำให้อาจจะกระทบต่อการถือครองสถานะของนักลงทุน ขณะข่าวการขายของกองทุนยังคงเป็นปัจจัยทางจิตวิทยาที่สนับสนุนการขายออกและกดดันราคา
กองทุน  SPDR รายงานการถือที่ระดับ 1,246.76 ตัน ลดลง 5 45 ตัน โกลด์ฟิวเจอร์สัญญาสิ้นสุดอายุเดือนตุลาคม (GFV11) เปิดตลาดช่วงเช้าราคาเปิดที่ระดับราคา 24,460 บาท ส่วนราคาทองคำที่ประกาศโดยสมาคมค้าทองคำวันนี้ ราคาเสนอซื้อ 24,200 บาท ราคาเสนอขาย 24,300 บาท 
ฝ่ายวิเคราะห์การลงทุนบริษัทจีที เวลธ์ แมเนจเมนท์กล่าวว่า  GT มองว่าราคาทองคำระยะสั้นเคลื่อนไหวผันผวนขณะการร่วงลงของสินทรัพย์ประเภทอื่นทำให้การทำกำไรจากทองคำที่ถือครองมาในช่วงก่อนหน้ากดดันราคาให้ลดต่ำลง แต่ราคายังคงมีโอกาสปรับตัวขึ้นในอนาคตเนื่องจากความผันผวนในตลาดการลงทุน